Geskroeide carpaccio | SARIE
Geskroeide carpaccio	deur Barbara Joubert
450 g lendeskyf (sirloin) sap van 1 suurlemoen 1 knoffelhuisie, fyngedruk
30 ml olyfolie 'n hand vol vars roket 50 g parmasaankaas of pecorino-kaas olyfolie sout en varsgemaalde swartpeper, na smaak 15 ml peperwortel-sous
Meng die suurlemoensap, knoffel en olyfolie. Gooi die sous oor die steaks en marineer vir sowat 15 minute. Maak dan 'n riffelpan of swaarboompan warm tot dit begin rook. Plaas die steaks in die pan vir letterlik sowat 40 sekondes aan weerskante. Haal uit en laat afkoel. Sny die steaks in dun repe en rangskik op 'n bord saam met die vars roket. Geur met sout en swartpeper. Gebruik jou groenteskiller om skaafsels van die kaas te maak en rangskik die kaas bo-op die vleis. Bedruip met nog 'n bietjie olyfolie en sit voor saam met die peperwortel-sous.